Aarhuus Stifts-Tidende, 1831-07-08
Cholera morbus. Der skal have yttret sig, mistænkelige Symptomer heraf i nogle preussiske Landsbyer paa Grændserne af Kongeriget Sachsen. J Danzig har man erfaret, at ogsaa Hunde kunne angribes deraf og bringe Smitten med sig, hvisaarsag der. var givet Ordre til at dræbe dem. J de 3 Landsbyer, Brück, Rahmel og Sagors, som ligge 3 Mile fra Danzig, var der allerede død 40 Personer deraf. J Staden selv var Sygdommen taget saaledes af, at der den 26de Juni døde kun 17, og den 27de 18. Men det har forøget Bekymringen, at den preussiske Regjering skal have bevilget de russiske Skibe som bringe Fornødenheder med sig til den russiske Armee (50 til 60) en Lettelse i Qvarantainen under Betingelse af særdeles Forsigtighedsforholdsregler. Alle Beretninger forsikre, at Cholera anretter store Ødelæggelser i den russiske Armee. Fra Warschau meldes derimod, at den næsten gandske er forsvundet der siden Dr. Leos nye Lægemethode er bleven indført. Nu havde Krigsministeriet, formaaet denne vakre Læge at begive sig til Fæstningen Modlin, hvor dette Onde har greben meget om sig. Derimod have alle de Forsøg man hidtil havde gjort i Danzig med det lovpriste Wismuth, endnu hidtil været uden noget gunstigt Resultat. Der maa vel altsaa tilføier Beretningen herfra: være en Forskiel i selve Sygdommen." Jfølge en officiel Beretning har de Cholerasyges Antal i Gallizien været indtil den 15de Juni 18,748, hvoraf vare helbredte 8128, og døde 7000. Sanitætskordonen havde her maattet udvide sig og trække sig længere tilbage. Fra Riga meldes under 20de Juni, at der fra 17de til 18de vare blevne syge 75, helbredte 59, og kun døde 25, fra 18de til 19de var der bleven syge 72, helbredte 58, og døde 25, fra 19de til 20de blev der syge 76, helbredte 45, og døde 24. Endnu laae der syge 382. Blandt de Døde vare atter to Læger, Dr. Kochert og Prætorius. En senere Beretning melder rigtignok, at de Syges og Dødes Antal var taget noget til igjen, nemlig fra 20de til 24de blevne syge 106 helbredte 71, og døde 35, fra 21de til 22de syge 148, helbredte 43, døde 39. Men der meentes, at det hidrørte for en Deel af Russernes Pindsefest, i hvilke Dage Mange havde sviret noget, og for en Deel vel ogsaa af den stærke Hede. J det Hele havde der i Staden nu være angreben af Cholera 3200, helbredte 1270, døde omtrent 1500, og endnu syge 450. J Mitau vare dog endnu kun døde 20 deraf. Og i Libau var Alt i den bedste Sundhedshedstilstand. J Rusland grasserer Cholera næsten overalt; der er spærret for Petersborg mod Østen som mod Vesten, eftersom den, som man veed, ogsaa har fundet Veien op til Archangel. Det synes at være den almindelige Mening om Cholera, at den vel er en Pest som er grundet i en Blanding af Luftens Deele, at den følger visse Luftstrøg og kaster sig fra en Egn til en anden, at den angriber de Mennesker som have en vis Disposition til at modtage Sygdommen, men at den ogsaa tillige ved at blandes med andre skadelige Stoffer, f. Ex. ved usund Luft i Skibsrum, i ureenlige Huse, i Hospitaler, eller ved skadelige Uddunstninger af Morader, kan blive smittende. - Der hersker desuden for nærværende Tid en Usundhedstilstand over en stor Deel af Europa, saaledes grasserer nu Jnfluenza stærkt i Paris, og i Spanien grasserer megen epidemisk Sygdom, og især en saa voldsom Feber i Toledo, at Mange have holdt den for en Pest. Og nu høres fra St. Petersborg, at der i denne Stad er udbrudt Skarlagensfeber og ondartede Kopper.